
	REPUBLIKA HRVATSKA

	KARLOVAČKA ŽUPANIJA

	[image: ]OPĆINA ŽAKANJE
OPĆINSKO VIJEĆE



KLASA: 320-02/26-01/1 
URBROJ: 2133-22-01-26-1
Žakanje, 16.03.2026.

Na temelju članka 10. i članka 12.  Zakona o poljoprivrednom zemljištu (Narodne novine, 20/18, 115/18, 98/19, 57/22 i 136/25 ) i članka 30. Statuta Općine Žakanje (Službeni glasnik Općine Žakanje, 01/21), Općinski načelnik Općine Žakanje podnosi, a Općinsko vijeće Općine Žakanje na 7.  sjednici održanoj 16.03.2026. godine usvaja

IZVJEŠĆE O PRIMJENI 
AGROTEHNIČKIH MJERA I MJERA ZA UREĐIVANJE I ODRŽAVANJE POLJOPRIVREDNIH RUDINA  
NA PODRUČJU OPĆINE ŽAKANJE U 2025. GODINI

I. UVOD 

Općinsko vijeće Općine Žakanje, donijelo je Odluku o agrotehničkim mjerama u poljoprivredi i o mjerama za uređivanje i održavanje poljoprivrednih rudina u svrhu zaštite poljoprivrednog zemljišta na području Općine Žakanje (u daljnjem tekstu: Odluka)

Općina Žakanje javno je objavila Odluku kako bi upoznala vlasnike i posjednike poljoprivrednog zemljišta o njihovima pravima o obvezama. Nadzor nad provođenjem Odluke o agrotehničkim mjerama u poljoprivredi i o mjerama za uređivanje i održavanje poljoprivrednih rudina u svrhu zaštite poljoprivrednog zemljišta na području Općine Žakanje provodi komunalni redar i nadležne inspekcije.

Sukladno članku 10. i članku 12. Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Hrvatskoj agenciji za poljoprivredu i hranu godišnje izvješće o primjeni mjera propisanih Odlukom, svake tekuće godine za prethodnu godinu. 

II. AGROTEHNIČKE MJERE

Člankom 3. Odluke, pod agrotehničkim mjerama smatraju se: 
· minimalna razina obrade i održavanja poljoprivrednog zemljišta povoljnim za uzgoj biljaka
· sprječavanje zakorovljenosti i obrastanje višegodišnjim raslinjem 
· suzbijanje organizama štetnih za bilje 
· gospodarenje biljnim ostacima
· održavanje organske tvari i humusa u tlu 
· održavanje povoljne strukture tla 
· zaštita od erozije
· održavanje plodnosti tla

Općina Žakanje raspolaže ukupno s 3165 ha poljoprivrednih površina, što predstavlja oko  75% ukupne površine općine. Sve ove površine su u privatnom vlasništvu, izuzev oko 100 ha koje su vlasništvo države. Šumske površine zauzimaju ukupno 880 ha ili  20 % ukupne površine općine.
Šume na području općine Žakanje su u privatnom vlasništvu i u nadležnosti su Uprave šuma Ozalj, koja djeluje u sastavu javnog poduzeća za gospodarenje šumama i šumskim zemljištem u Republici Hrvatskoj «Hrvatske šume»

Vlasnici i posjednici poljoprivrednih zemljišta dužni su poljoprivredno zemljište obrađivati primjenjujući potrebne agrotehničke mjere, ne umanjujući njihovu vrijednost sukladno Zakonu o poljoprivrednom zemljištu, Pravilniku o agrotehničkim mjerama i Odluci.

Vlasnici i posjednici poljoprivrednog zemljišta na području općine Žakanje uglavnom su se pridržavali svih odredbi Odluke. Vodilo se računa o održavanju poljoprivrednog zemljišta, sprječavala se zakorovljenost i obrastanje raslinjem. Međutim u pojedinim dijelovima općine Žakanje ima neobrađenog zemljišta koje je obraslo raslinjem i šumama, najčešće zbog neriješenih imovinsko-pravnih odnosa. 

U cilju suzbijanja štetnika najčešći način je upotreba raznih pesticida. 

Vezano uz gospodarenje biljnim ostacima, vlasnici odnosno posjednici poljoprivrednog zemljišta uklanjali su sa zemljišta biljne ostatke koji bi mogli biti uzrokom širenja organizama štetnih za bilje u određenom agrotehničkom roku u skladu s biljnom kulturom.

Organske tvari u tlu održavaju se prema pravilima struke – na području općine vlasnici i posjednici poljoprivrednog zemljišta samostalno su odlučivali o sjetvi kultura na svom zemljištu, vodeći računa o godišnjem plodoredu. Značajan je unos žetvenih ostataka u tlo primjenom konvencionalne obrade tla i uravnoteženja gnojidbom organskim gnojem.

Općina Žakanje, uz redovno održavanje nerazvrstanih cesta i poljskih puteva, održava u skladu sa svojim mogućnostima prilaze poljoprivrednim zemljištima kako bi prilazi bili što prohodniji u doba pojačanog provoza poljoprivredne mehanizacije. Savjetovalo se da se poljoprivredni strojevi što manje koriste za kišna vremena kako se putevi, pa tako i sama poljoprivredna zemljišta što manje uništavaju.

Na području općine nisu zabilježeni problemi erozije poljoprivrednog zemljišta.

III. MJERE ZA UREĐIVANJE I ODRŽAVANJE POLJOPRIVREDNIH RUDINA

Na uređivanje odnosno održavanje poljoprivrednih rudina, kao i svake godine, uključuje se općina Žakanje zajedno sa vlasnicima i posjednicima poljoprivrednog zemljišta.

U 2025.godini uložena su financijska sredstva na održavanje poljskih puteva, nasipanje kamena i sl.

Vlasnici i posjednici poljoprivrednog zemljišta uglavnom su održavali međe i živice tako da budu vidljivo naznačene, te da ne ometaju provedbu agrotehničkih zahvata, a isto im je uz dugogodišnje bavljenje poljoprivrednom proizvodnjom poznato od ranije.

Tijekom 2025. godine komunalni redar je reagirao na radnje koje su dovele do oštećenja poljskih putova. 

1. Održavanje živica i međa

	[bookmark: _Hlk35502171]Naziv mjere za uređivanje i održavanje poljoprivrednih rudina 
	Održavanje živica i međa

	Dali se mjera povodi
	DA

	Nosioci nadzora provedbe mjere
	Komunalni redar

	Provođenje mjere na terenu
	Mjere su provedene u manjoj mjeri – vršeno je košenje trave i korova uz međe, orezivanje živica te uklanjanje samoniklog grmlja i drveća na dijelu parcela. Vlasnici zemljišta opominjani su da redovito održavaju živice i međe kako bi se očuvala jasnoća granica parcela i olakšala obrada zemljišta.

	Problemi u provedbi mjera
	Pojavljuju se problemi poput zarastanja međa korovom i grmljem, nepravilnog ili nedovoljnog održavanja, oštećivanja međa poljoprivrednom mehanizacijom te nesuradnje vlasnika, što otežava provođenje mjere i održavanje granica parcela.



2. Održavanje poljskih putova

	[bookmark: _Hlk35506362]Naziv mjere za uređivanje i održavanje poljoprivrednih rudina 
	Održavanje poljskih puteva

	Dali se mjera povodi
	DA

	Nosioci nadzora provedbe mjere
	Komunalni redar

	Provođenje mjere na terenu
	U većoj mjeri je izvršeno nasipavanje putova, čišćenje nanosa zemlje, kamenja i korova, kako bi se osigurao pristup poljoprivrednim površinama. Vlasnici i korisnici zemljišta također su upozoravani na obvezu „čuvanja“ poljskih puteva.

	Problemi u provedbi mjera
	Glavni problem predstavlja oštećivanje poljskih puteva teškom mehanizacijom, što uzrokuje udubine i eroziju te otežava promet i pristup parcelama. Nesuradnja vlasnika i nedovoljno redovito održavanje dodatno otežavaju provođenje mjere.



3. Uređivanje i održavanje kanala

	[bookmark: _Hlk35506516]Naziv mjere za uređivanje i održavanje poljoprivrednih rudina 
	Uređivanje i održavanje kanala

	Dali se mjera povodi
	DA

	Nosioci nadzora provedbe mjere
	Komunalni redar

	Provođenje mjere na terenu
	Mjere su provođene u manjoj mjeri – čišćenje kanala od mulja, nanosa i zarasle vegetacije provedeno je samo na dijelu kanalske mreže. Vlasnici i korisnici zemljišta upozoravani su na obvezu održavanja, a za neuredne čestice izdavana su rješenja i upozorenja komunalnog redara.

	Problemi u provedbi mjera
	Pojavljuju se problemi poput zarastanja kanala vegetacijom, nakupljanja otpada i nanosa, oštećenja kanala poljoprivrednom mehanizacijom te neodazivanja vlasnika na rješenja komunalnog redara, što otežava odvodnju i zadržavanje vode na poljoprivrednim površinama.



4. Sprečavanje zasjenjivanja susjednih čestica

	Naziv mjere za uređivanje i održavanje poljoprivrednih rudina 
	
Sprečavanje zasjenjivanja susjednih čestica

	Dali se mjera povodi
	DA

	Nosioci nadzora provedbe mjere
	Komunalni redar

	Provođenje mjere na terenu
	Na terenu su provođene aktivnosti obrezivanja grmlja i drveća uz granice parcela kako bi se spriječilo zasjenjivanje susjednih površina. Za vlasnike koji nisu sami provodili obrezivanje, izdavana su rješenja i upozorenja komunalnog redara radi osiguravanja provođenja mjere i poštivanja granica parcela.

	Problemi u provedbi mjera
	Pojavljuju se problemi poput nesuradnje vlasnika ili korisnika zemljišta, nepravilnog obrezivanja koje ne uklanja u potpunosti zasjenjivanje te ponovnog rasta vegetacije. Nepridržavanje rješenja komunalnog redara može dodatno otežati provođenje mjere.



5. Sadnja i održavanje vjetrobranskih pojasa

	Naziv mjere za uređivanje i održavanje poljoprivrednih rudina 
	Sadnja i održavanje vjetrobranskih pojaseva

	Dali se mjera povodi
	NE

	Nosioci nadzora provedbe mjere
	-

	Provođenje mjere na terenu
	-

	Problemi u provedbi mjera
	-




IV. MJERE ZAŠTITE OD POŽARA

Mjere zaštite od požara koje se provode kod spaljivanja korova, trave, raslinja i drugog biljnog podrijetla na poljoprivrednom zemljištu, vlasnici i posjednici poljoprivrednog zemljišta, obavljale su se uz prethodnu obavijest vatrogasnoj zajednici općine Žakanje, uz pridržavanje zakonskih odredbi, posebno uz dozvoljeno vrijeme paljenja korova, koje je utvrđeno i u općinskoj i županijskoj Odluci.

V. ZAKLJUČAK 

Područje Općine Žakanje znatnim dijelom je pokriveno zelenim obradivim površinama koje su zasađene i obrađene, međutim dijelom ima poljoprivrednih površina, koje su zapuštene godinama.

U 2025. godini nisu zabilježeni značajniji problemi u provedbi agrotehničkih mjera i mjera za utvrđivanje i održavanje poljoprivrednih rudina.

Općina Žakanje nastoji, prije svega aktivnim mjerama potaknuti vlasnike i posjednike poljoprivrednog zemljišta na njihovo obrađivanje i sprječavanje zakorovljenosti.

U nadzoru provođenja navedenih mjera komunalni redar surađuje i razmjenjuje informacije sa poljoprivrednim inspektorom koji, ukoliko je potrebno, poduzima mjere u njegovoj nadležnosti.

Ovo Izvješće o primjeni agrotehničkih mjera i mjera za uređivanje i održavanje poljoprivrednih rudina  na području Općine Žakanje u 2025. godini objavit će se u „Službenom glasniku Općine Žakanje“			
								PODPREDSJEDNICA
OPĆINSKOG VIJEĆA
Karmen Dolinar









DOSTAVITI:
1. Hrvatska agencija za poljoprivredu i hranu, Ul. Ivana Gundulića 36, 31000 Osijek
2. Ministarstvo poljoprivrede, šumarstva i ribarstva, Ulica grada Vukovara 78, 10 000 Zagreb
3. Općinski načelnik Općine Žakanje
4. „Službeni glasnik Općine Žakanje“
5. Pismohrana

